Románia azért drukkol, hogy ne épüljön meg Paks 2

Kiemelkedő lenne Románia biztonsága szempontjából, ha leállna a Paks 2 atomerőmű építése. Erről írt a román országos Adevarul.ro nevű lap. A cikkben megszólaltatott román oxfordi professzor szerint Románia érdeke, egy Magyarországot, Ausztriát és Németországot összekötő stratégiai energetikai folyosó kiépítésére.

A cikk szerint ebben a románok is érdekeltek lennének, akik örömmel fogadták a hírt, hogy Magyar Péter miniszterelnök felülvizsgálja a Paks 2 projektet. A román lap úgy véli, hogy egy Románia–Magyarország–Ausztria–Németország tengelyen létrejövő stratégiai energiafolyosó hosszú távon csökkenthetné Budapest orosz energiafüggőségét.

Ebben jelentős szerepe lenne Romániának, amely a Fekete -tengeri gáz és kőolaj kitermeléssel a régió fontosabb szereplőjévé válhat. Ugyanakkor Románia az amerikaiakkal közösen épít atomerőművet, amivel ugyancsak hozzájárulhat az energiamixének a diverzifikálásához.

Miért lenne jó ez nekünk?

A cikk arra nem tér ki, hogy ez az orosz energiafüggőség csökkentését leszámítva miért lenne jó Magyarországnak, ha nem épülne meg Paks 2. Ami a román álláspont szerint azt jelentené, hogy az orosz energia helyett a román vagy német hálózatokból vásárolna áramot a magyar kormány.

A cikk ugyanakkor megjegyzi, hogy Románia hosszú ideig a térség stabil, Európa-barát országának számított, részben azért, mert Magyarország eltávolodott az uniós fősodortól. Ha azonban Budapest ismét közeledik az Európai Unióhoz, Bukarestnek saját teljesítményével kell bizonyítania, különben könnyen az uniós döntéshozatal peremére szorulhat. A cikk arra nem tér ki, hogy a román állásponttól függetlenül mi lenne Magyarország valódi érdeke az energiabiztonság terén, illetve, hogy ez mennyibe kerülne a magyaroknak.

Forrás: adevarul.ro